**«Административ хокук бозулар турында Татарстан Республикасы кодексына**

**үзгәрешләр кертү хакында» Татарстан Республикасы законы**

**проектына аңлатма**

«Административ хокук бозулар турында Татарстан Республикасы кодексына үзгәрешләр кертү хакында» Татарстан Республикасы законы проекты (алга таба – закон проекты) билгеләнмәгән урыннарда халыкның күңел ачуына бәйле булган хезмәтләр күрсәтүне тикшереп тору механизмын гамәлгә ашыру, шулай ук җәмәгать урыннарында товарларны һәм хезмәт күрсәтүләрне көчләп тагу максатларында гражданнарга бәйләнүне бетерү максатларында эшләнде.

Бүгенге көндә физик затлар, һөнәри керемгә салым түләүче физик затлар шәһәрнең ачык мәйданчыкларында, үзе теләгән урынны сайлап, курчак костюмындагы затлар белән, хайваннар белән фотога төшү хезмәтләре һәм башка хезмәтләр күрсәтәләр. Еш кына мондый хезмәтләр аларны гражданнарга көчләп тагу, шул исәптән тиешле хезмәт күрсәтүләр бәясен алдап әйтү, юлы белән күрсәтелә. Шуны да билгеләп үтәргә кирәк, мондый хезмәтләрне тарихи урыннарда – Бауман урамында һәм башка әһәмиятле җәмәгать урыннарында күрсәтү Казанның имиджына тискәре йогынты ясый һәм шәһәр халкында, туристларда тискәре хисләр һәм хатирәләр калдыра.

Билгеләнмәгән урыннарда халыкның күңел ачуына бәйле булган хезмәтләр күрсәтүне үтәүгә, шулай ук җәмәгать урыннарында товарларны һәм хезмәт күрсәтүләрне көчләп тагуга административ контроль чараларын киңәйтү булган проблеманы җайга салу мөмкинлеген бирәчәк.

Закон проекты белән әлеге кимчелекне бетерү максатларында, билгеләнмәгән урыннарда хезмәтләр күрсәткән, шулай ук җәмәгать урыннарында товарларны һәм хезмәт күрсәтүләрне көчләп тагу максатларында гражданнарга бәйләнгән өчен административ җаваплылык билгеләп, тиешле үзгәрешләр кертү тәкъдим ителә.

Закон проектында административ хокук бозулар турында беркетмәләр төзү өлешендә каралган вәкаләтләрне Татарстан Республикасы җирле үзидарә органнарының гамәлдәге вазыйфаи затлары билгеләнгән штат саны чикләрендә гамәлгә ашырачак. Тәкъдим ителә торган 3.151 статьяда каралган административ хокук бозулар хакындагы эшләрне карауны җәмәгать судьяларына йөкләргә тәкъдим ителә.